Hatari!

Hatari! (títol orichinal en suahili, en aragonés Periglo!, estrenada en Aragón con o suyo títol orichinal) ye una cinta de cine estausunidense de cine de comedia romantica d'aventuras estrenada l'anyo 1962, dirichida por Howard Hawks seguntes un gión adaptau por Leigh Brackett (basau en una historia de Harry Kurnitz), con una banda sonora orichinal de Henry Mancini, una direción de fotografía de Russell Harlan y una producción cinematografica de Howard Hawks ta la productora cinematografica Malabar. Conta con un elenco d'o cual en fan parte, entre d'atros actors, John Wayne, Hardy Krüger, Elsa Martinelli, Red Buttons, Gérard Blain, Bruce Cabot, Michèle Girardon, Valentin de Vargas, Eduard Franz y Cathy Lewis.

Momella Game Company ye una empresa que en a Tanzania d'os anyos 1960 s'adedica a la captura y venda d'animals salvaches a los zoolochicos d'o mundo. L'equipo ye formau por Brandy de la Court, francesa y propietaria; Sean Mercer, un estausunidense d'orichen irlandés que diriche las capturas; Kurt Müller, un antigo piloto automovilistico alemán que conduz un vehiclo; Luis Francisco García López, un torero mexicano; Little Wolf, un amerindio apodau "Indio" que fa de tirador; "Pockets", un antigo taxista de Nueva York a qui fan cera los animals, y un amplo grupo de tanzanos. Mientres una persecución, l'Indio queda feriu y l'ingresan en un hespital en a ciudat d'Arusha, y Charles "Chips" Maurey, un tirador francés demana substituyir-lo mientres a suya estada en l'hespital, conseguindo lo treballo en estar o solo poseyedor d'un grupo sanguinio que li permite estar donant de sangre de l'indio. En tornar en o campamento, troban que ya i ha plegau lo fotografo italiano que asperaban, nomás que no ye un hombre, so que una muller, Anna-Maria "Dallas" D'Alessandro, quan toz pensaban que qui veniva yera un hombre clamau Alessandro. Encara que Sean ye partidario de fer-la marchar, finalment o grupo vota ta que remanie con éls, y bien luego se fa evident una atracción sentimental entre Sean y "Dallas", encara que Sean ye una mica traumatizau por una experiencia anterior con una muller que l'albandonó. O grupo se cohesiona cada vegada mas, pero finalment "Dallas" creye que Sean no ye capable de superar o suyo trauma con as mullers, li deixa una carta y decide tornar enta Europa.

A cinta s'ambienta en os anyos 1960 en Tanzania y las suyas escenas se filmoron en o Parque Nacional Arusha, o Parque Nacional Serengeti, o Parque Nacional Tangajika, a Zona de Conservación d'o Ngorongoro y en Meru (condau de Meru) y atros puestos de Tanzania, amás d'en os Paramount Studios en Los Angeles (California) en os Estaus Unius. Localizacions de Hatari! en Internet Movie Database.

Hatari! ha recibiu bels premios y nominacions, en deatacando una nominación a lo Premio Oscar a la Millor Fotografía en 1962, mientres a 35ena edición d'os Premios Oscar.

 Elenco Hatari! en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1962.
 Cintas de 1962.

 Referencias 

 Vinclos externos 
  Hatari! en Internet Movie Database.
  Hatari! en TCM Movie Database.
  Hatari! en l'American Film Institute Catalog de l'American Film Institute''.
  Hatari! en Box Office Mojo.
  Hatari! en Rotten Tomatoes.

Categoría:Cintas ambientadas en Tanzania
Categoría:Cintas ambientadas en os anyos 1960
Categoría:Cintas con banda sonora orichinal de Henry Mancini
Categoría:Cintas con dirección de fotografía de Russell Harlan
Categoría:Cintas con guión de Leigh Brackett
Categoría:Cintas con montache de Stuart Gilmore
Categoría:Cintas de cine d'aventuras
Categoría:Cintas de cine de comedia
Categoría:Cintas de cine de romance
Categoría:Cintas d'Estaus Unius
Categoría:Cintas dirichidas por Howard Hawks
Categoría:Cintas en anglés
Categoría:Cintas en Technicolor
Categoría:Cintas interpretadas por Bruce Cabot
Categoría:Cintas interpretadas por Cathy Lewis
Categoría:Cintas interpretadas por Eduard Franz
Categoría:Cintas interpretadas por Elsa Martinelli
Categoría:Cintas interpretadas por Gérard Blain
Categoría:Cintas interpretadas por Hardy Krüger
Categoría:Cintas interpretadas por John Wayne
Categoría:Cintas interpretadas por Michèle Girardon
Categoría:Cintas interpretadas por Red Buttons
Categoría:Cintas interpretadas por Valentin de Vargas
Categoría:Cintas producidas por Howard Hawks
Categoría:Cintas rodadas en Los Angeles
Categoría:Cintas rodadas en Meru (Tanzania)
Categoría:Cintas rodadas en Tanzania